સમગ્ર રાજયમાં ચકચાર જગાવનાર મહેસુલ વિભાગના ચકચારી લોઠડા જમીન કૌભાંડમાં રાતોરાત ૫૧ એકર જમીનની લ્હાણી કરી કળા કરનારાઓ બદલી થઈને જતાં રહ્યાં બાદ હવે કલેકટર કચેરી અને જિલ્લા પંચાયતમાં લોઠડાકાંડ જોરશોરી ચર્ચાનો વિષય બન્યો છે ત્યારે સોનાની લગડી જેવી હાઈવે ટચની જમીન હસ્તગત કરી લીધા બાદ હવે બિનખેતી કરાવ્યા વગર જ તિરૂમાલા ઈન્ડસ્ટ્રીયલ પ્લોટના નામે કૌભાંડીયા તત્ત્વોએ જમીનનું વેંચાણ શરૂ કરતા આ પ્લોટ ખરીદનારાઓને ભવિષ્યમાં છેતરપિંડીનો ભોગ બનવું પડે તેવા સ્પષ્ટ સંકેતો મળી રહ્યાં છે.